Smiling Friends

Το Smiling Friends είναι μια τηλεοπτική σειρά κινουμένων σχεδίων για ενήλικες που δημιουργήθηκε από τον Ζακ Χέιντελ και τον Μάικλ Κιούζακ για το βραδινό πρόγραμμα του δικτύου τηλεόρασης, Adult Swim του Cartoon Network. Η σειρά παρουσιάζει τις σουρεαλιστικές περιπέτειες μιας μικρής φιλανθρωπικής οργάνωσης και τους τέσσερις υπαλλήλους της αφιερωμένοι στην μετάδοση της ευτυχίας. Η εκπομπή χρησιμοποιεί διάφορα καλλιτεχνικά στυλ και τεχνικές κινουμένων σχεδίων.

Το πιλοτικό επεισόδιο προβλήθηκε την 1η Απριλίου, 2020, χωρίς ανακοίνωση, ως μέρος της ετήσιας Πρωταπριλιάτικης εκδήλωσης του Adult Swim, μαζί με την πρεμιέρα της άλλης σειράς του Κιούζακ, YOLO. Στις 19 Μαΐου, 2021, το Adult Swim ανακοίνωσε ότι θα έκανε πρεμιέρα ολόκληρης σεζόν στα τέλη του 2021. Στο πάνελ αφιερωμένο για τη σειρά που οργανώθηκε στο Adult Swim Festival στις 12 Νοεμβρίου 2021, ο δημιουργός της σειράς Ζακ Χέιντελ ανέφερε ότι θα προβληθεί "μέσα στους επόμενους μήνες", με νέα ημερομηνία κυκλοφορίας το 2022. Η πρώτη σεζόν περιλαμβάνει εννιά επεισόδια, μαζί με το πιλοτικό επεισόδιο και ένα 11-λεπτο ειδικό επεισόδιο. Η πρεμιέρα της πρώτης σεζόν ήταν στις 10 Ιανουαρίου 2022, με την προβολή όλων των επεισοδίων, πλην του ειδικού επεισοδίου.

Η σειρά έλαβε διθυραμβικές κριτικές και απέκτησε cult following, με αποτέλεσμα να ανανεωθεί για δεύτερη σεζόν στις 9 Φεβρουαρίου 2022 με πρεμιέρα την 1η Απριλίου 2024, και την προβολή της υπόλοιπης σεζόν στις 13 Μαΐου. Στις 13 Ιουνίου 2024, το Adult Swim ανανέωσε την σειρά για τρίτη σεζόν. Έγινε προεσκόπιση της τρίτης σεζόν στο Διεθνές Φεστιβάλ Κινουμένων Σχεδίων του Ανσί στις 11 Ιουνίου 2025. Την ίδια μέρα, ανακοινώθηκε ότι η εκπομπή ανανεώθηκε για τέταρτη και πέμπτη σεζόν. H πρεμιέρα της τρίτης σεζόν έγινε στις 5 Οκτωβρίου 2025.

Παρά την ανανέωση για δύο ακόμη σεζόν, τον Φεβρουάριο του 2026, οι Χέιντελ και Κιούζακ ανακοίνωσαν σε ένα βίντεο ότι η σειρά θα τελείωνε μετά την τρίτη σεζόν. Απέδωσαν το απότομο τέλος της σειράς στην επαγγελματική εξουθένωση και στην κοινή πεποίθηση ότι η σειρά είχε τη φυσική της πορεία, αν και δεν απέκλεισαν εντελώς την πιθανότητα επιστροφής για μια ακόμη σεζόν ή ένα ειδικό επεισόδιο στο μέλλον. Επιπλέον, ανακοίνωσαν ότι τα δύο τελευταία επεισόδια της τρίτης σεζόν έχουν προγραμματιστεί να προβληθούν στις 12 Απριλίου 2026.

 Υπόθεση 
μικρογραφία|300x300εσ|Οι δημιουργοί του Smiling Friends. Στα αριστερά ο Μάικλ Κιούζακ και στα δεξιά ο Ζακ Χέιντελ.
Η σειρά περιστρέφεται γύρω από τις περιπέτειες του Τσάρλι Ντόμπλερ και Πιμ Πίμλινγκ, δύο υπαλλήλους της οργάνωσης Smiling Friends, μια φιλανθρωπική εταιρεία αφιερωμένη στην μετάδοση χαράς και ευτυχίας στους πελάτες της. Ο Πιμ είναι υπερβολικά οπτιμιστικός και πρόθυμος να βοηθήσει τους πελάτες με τα προβλήματά τους, ενώ ο Τσάρλι είναι συνήθως πιο κυνικός και ρεαλιστής. Ενίοτε συνοδεύονται από τους συναδέλφους τους, τον εξονυχιστικό Άλαν Ρεντ, τον αινιγματικό Γκλεπ, και τον εκκεντρικό προϊσταμένο τους, Mr. Boss. Προκύπτουν προβλήματα όσο η ιστορία κάθε επεισοδίου εκτυλίσσεται, καθώς οι παράξενοι και συχνά αρκετά προβληματισμένοι χαρακτήρες που πρέπει να βοηθήσουν ωθούν τους πρωταγωνιστές σε αλλόκοτες καταστάσεις.

 Φωνές 
 Κύριοι Χαρακτήρες 
 Μάικλ Κιούζακ - Πιμ Πίμλινγκ, Άλαν Ρεντ, και άλλοι χαρακτήρες.
 Ζακ Χέιντελ - Τσάρλι Ντόμπλερ, Γκλεπ, και άλλοι χαρακτήρες.
 Marc M. - Mr. Boss, και άλλοι χαρακτήρες.

 Επεισόδια 
 Επισκόπηση της σειράς 
+ΣεζόνΕπεισόδιαΠρεμιέρα1910 Ιανουαρίου 2022281 Απριλίου 2024385 Οκτωβρίου 2025

 Παραπομπές 

 Εξωτερικοί Σύνδεσμοι 


 Smiling Friends στο Adult Swim
Κατηγορία:Αμερικανικές τηλεοπτικές σειρές
Κατηγορία:Κωμικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές του Adult Swim